Պարզվեց, որ	ներքնահարկում	պահվող	ոսկով	լի	տոպրակներն	անգործ	մարդկանց	վառ	երևակայության	ծնունդ	են	եղել: Ծերունին	զուտ	դրամ	է	թողել	միայն	տոկոսաբեր	թղթերի	մեջ, այն	էլ	ընդամենը	չորս-հինգ	հարյուր	հազար	ռուբլի: Մնացյալ	հարստությունը	պարունակվում	էր	անշարժ	կալվածքների, հանքերի, գործարանների	և	երկու	շոգենավի	մեջ: Տրեխների	գոյությունը	տակավին	չէր	երևում: Լուր	տարածվեց, որ	հանգուցյալը	կտակել	է	դնել	նրանց	իր	դագաղի	մեջ	և, հետը	թաղել: Դյուրահավատ	մարդիկ	հոգեհանգստի	Ժամանակ	մոտենում	էին	աղայի	դագաղին, որ	տեսնեն	նվիրական ոտնամանները: Սակայն	այնտեղ	ոչինչ	չկար, բացի	ծերունու	մոմի	գույն	ընդունած	դիակից	սև	ռեդինկոտի	մեջ: